  Виталий Пронин Ольга Бородина «Кенеш» журналэ 1992-тӥ арын «Ӟечбур!» газетысь выжиз.Уйпалан улӥсьёс понна «Иднакар» газетэз валтыны оскемын Нина Дзюиналы, нош «Кенеш» журналлы редакторе пуктэмын Ольга Бородина.Кыкез но та удмурт нылкышноос асьсэ удысазы оскымонэсь, асьсэ ужзэс тодӥсесь луо. Нина Дзюина ог 16 ар пала «Иднакарын» корреспондент луыса ужамын, отӥяз улон сое мукет газетъёсын эшъяськытӥз. Берлозэ Глазовысь «Красное знамя» газетын тыршиз, гожъяськем сяна, подпискаен выриз. Азьвыл «Иднакарлэн» тиражез 3 сюрсозь но вуылӥз, нош али 1 сюрс экземпляр сяна ӧвӧл, соин ик лыдӟисьёсты йылтон бордын ужало, шуэ выль кивалтӥсь.Ольга Бородина «Кенеш» журналэ  1992-тӥ арын «Ӟечбур!» газетысь выжиз. Татын ӝыны арзэ корректорын ужамез бере, быгатонлыкъёссэ адӟыса, сое журналэз радъянъя кыл кутӥсь секретаре пуктӥзы. Со дырысен журналлэсь ӧз люкиськылы. Выль произведениос утчан бордын ужаме потэ, шуэ Ольга Фёдоровна. Авторъёслэн гожъяськон мылкыдзы мед луоз шуыса, вожвылъяськон ялыны медӥськом, журналэз эшшо но тунсыкогес карыны сюлмаськомы, пе.Елена Сараматова Теги: печатьяноивортодэтъяминистерство  